Държавен вестник, бр. 37, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  37
само за земеделски нужди. Правилото няма 
абсолютен характер и допуска възможност 
за използване на земеделската земя за други 
нужди, но само при наличие на изрично по­
сочени и конкретно определени предпоставки 
с цел гарантиране защитата по чл. 21, ал. 1 и 
ал. 2, изр. първо от Конституцията. Промя­
ната на предназначението не може да бъде
установена като общоприложимо правило 
както на законодателно ниво, така и като 
фактическо положение, и се предвижда само 
по изключение.
В отделните случаи, които се обхващат 
от понятието „изключение“ по смисъла на 
чл. 21, ал. 2, изр. второ от Конституцията, 
промяна е допустима само при наличие на 
доказана нужда и се осъществява при условия 
и по ред, предвидени в закон. Конституцията 
не допуска по-нисък по степен и юридическа 
сила нормативен акт да урежда условията и 
реда за промяна на предназначението. В още 
по-голяма степен е недопустима законова де­
легация на правомощията на законодателния 
орган на орган на изпълнителната власт.
Във връзка със задължението на всички 
публични органи съгласно чл. 15 от Кон­
ституцията за опазване на околната среда и 
разумно използване на ресурсите на страната 
установеният режим на особена закрила на 
обработваемата земя включва и изискването 
нуждата от промяна на предназначението да 
бъде заявена, обоснована и доказана от заинте­
ресуваното лице пред съответния компетентен 
орган, който да разполага с правомощие да я 
признае или да постанови отказ.
Опазването и съхраняването на земедел­
ската земя като уникален природен ресурс е 
държавна политика, която има за основа спе­
циализирана нормативна уредба – Закона за 
опазване на земеделските земи. В изпълнение 
на конституционното изискване за приоритет­
на/особена закрила на обработваемите земи, 
предмет на закона е опазването на земедел­
ските земи от увреждане, възстановяването 
и подобряването на тяхното плодородие и 
определянето на условията и реда за промяна 
на тяхното предназначение (чл. 1 ЗОЗЗ).
Законодателят урежда статуса и правно­
то положение на земеделските земи, като в 
чл. 2, ал. 1 ЗОЗЗ ги определя като основно 
национално богатство и постановява, че се 
използват само за земеделски цели. В ал. 2 
на същата разпоредба е очертано тяхното 
предназначение – производство на растителна 
продукция и паша на добитък по начин, не­
увреждащ почвеното плодородие и здравето. 
Използването на земеделските земи следва 
да се осъществява в установените от зако­
нодателя граници – да бъде със земеделска 
цел и да обслужва определеното им в Закона 
за опазване на земеделските земи основно 
предназначение. Този извод произтича и от 
разпоредбата на чл. 5, ал. 1 ЗОЗЗ, съгласно 
която собственикът свободно избира начина 
на ползване на земеделската земя, ако с това 
не променя нейното предназначение.
Използването на земеделските земи за цели, 
несвързани с производство на растителна 
продукция и паша на добитък, е възможно 
единствено след промяна на предназначение­
то им, която съгласно чл. 2, ал. 3 ЗОЗЗ се 
допуска по изключение при доказана нужда 
и при условията и по реда, определени в 
закона. За да се извърши строителство на 
обекти, несвързани с използването на земята 
за земеделски нужди, задължително трябва 
да бъде спазена специална административна 
процедура за промяна на предназначението 
на земеделската земя, уредена в глава пета 
от закона, детайлизирана в Правилника за 
прилагане на Закона за опазване на земедел­
ските земи (обн., ДВ, бр. 84 от 1996 г.; посл. 
изм. и доп., бр. 9 от 2024 г.).
Предвиденото административно произ­
водство протича в два самостоятелни етапа: 
утвърждаване на площадки за проектиране
и/или утвърждаване на трасета за проек­
тиране и промяна на предназначението на 
земеделската земя. Във всеки етап се из­
вършват самостоятелни правни действия, 
свързани с регулиране на благоустройствения 
статус на съответната земя. В своята цялост 
всички действия са подчинени на крайната 
цел – промяната на предназначението на 
земеделската земя да се извършва по изклю­
чение и при доказана нужда. Поради това 
съгласно чл. 17, ал. 1 ЗОЗЗ промяната се 
разрешава в зависимост от продуктивните 
качества на земята и целите на промяната. 
Земеделските земи се категоризират в десет 
категории съобразно критериите, посочени в 
чл. 17, ал. 2 ЗОЗЗ – продуктивните възмож­
ности на почвените и климатичните условия, 
релефните и технологичните качества на 
земята, пригодността є за производство на 
различните видове растителна продукция и 
наложените ограничения на земеползване, 
при условията и по реда на Наредбата за 
категоризиране на земеделските земи при 
промяна на тяхното предназначение (обн., 
ДВ, бр. 90 от 24.10.1996 г.; посл. изм., бр. 9 
от 30.01.2024 г.).
В изпълнение на изискването промяната 
на предназначението да се извършва по из­
ключение, в разпоредбата на чл. 17а, ал. 1 
ЗОЗЗ изрично са регламентирани хипотезите, 
в които тя е допустима – за изграждане на 
обекти на техническата инфраструктура по 
смисъла на Закона за устройство на терито­
рията, създаване на нови или разширяване на 
строителните граници на съществуващи урба­
низирани територии и създаване или разши­
ряване на границите на отделни урегулирани 
поземлени имоти извън строителните граници 
на съществуващи урбанизирани територии.